Τζον Τόμας (καλαθοσφαιριστής)

Ο Τζον Τόμας, αγγ.: John Thomas, (Μινεάπολη, 8 Σεπτεμβρίου 1975) είναι Αμερικανός πρώην καλαθοσφαιριστής ο οποίος αγωνιζόταν στην θέση του πάουερ φόργουορντ.

Σταδιοδρομία
Ο Τόμας ξεκίνησε να αγωνίζεται από το λύκειο του Ρούζβελτ στην γενέτειρα του και φοίτησε στο κολέγιο της Μινεσότα από το 1993 ως το 1997. Στην τετραετία αυτή, είχε μέσους όρους 7,1 πόντων και 5,1 ριμπάουντ.University of Minnesota - Basketball-Reference.com

Επιλέχθηκε από τους Νιου Γιορκ Νικς στην 25η θέση των ντραφτ του 1997 και μαζί με τρεις ακόμη καλαθοσφαιριστές ανταλλάχθηκε με τρεις παίκτες των Μπόστον Σέλτικς. Τον Φεβρουάριο του 1998, δόθηκε στους Τορόντο Ράπτορς ως μέρος μιας πολλαπλής ανταλλαγής αθλητών.John Thomas (1997-2005) NBA Stats

Στις αρχές της νέας χιλιετίας, πέρασε από ομάδες της Δομινικανής Δημοκρατίας, της Κίνας, της Ισπανίας και του CBA, πριν υπογράψει το 2004 στους Μινεσότα Τίμπεργουλβς, με τους οποίους αγωνίστηκε σε 44 παιχνίδια με μέσους όρους 2,5 πόντων και 2,2 ριμπάουντ.John Thomas | Minnesota Timberwolves | National Basketball

Την επόμενη σεζόν, υπέγραψε στους Μέμφις Γκρίζλις,2005-06 Memphis Grizzlies Roster and Stats αλλά μετά από τρεις συμμετοχές μεταγράφηκε στους Ατλάντα Χοκς.InsideHoops.com - Atlanta Hawks sign John Thomas Εκεί παρέμεινε για δύο μήνες, αγωνιζόμενος σε έντεκα παιχνίδια, πριν ολοκληρώσει την χρονιά στους Νιου Τζέρσεϊ Νετς παίζοντας σε δύο ακόμη αγώνες.John Thomas Player Profile

Το 2009, συμφώνησε με την ισραηλινή Χαποέλ Ολόν, με την οποία είχε 12,8 πόντους και 8,6 ριμπάουντ ανά αγώνα.Israel Basketball | 2009-10 Season | Hapoel Beko Holon Ακολούθησε η μεταγραφή του στον Άρη Θεσσαλονίκης, τον Ιανουάριο του 2011. Με τους "κίτρινους" αγωνίστηκε σε δώδεκα ματς πετυχαίνοντας 100 πόντους, με μέσο όρο 8,3 ανά αγώνα.Στην Θεσσαλονίκη ο Τόμας - Άρης - SPORT 24

Μετά το πέρασμα του από την Χαποέλ Ιερουσαλήμ και την κορεάτικη Τζεοντζού Εγκίς,John Thomas Basketball Player Profile αποσύρθηκε από την ενεργό δράση και έχει αναλάβει την θέση του εθνικού συντονιστή για την λίγκα των Ultimate Hoops των ΗΠΑ.What the Hell Happened to...John Thomas?

Παραπομπές

Πηγές
 John Thomas NBA Stats | Basketball-Reference.com
 John Thomas Stats, Bio - ESPN
 John Thomas Stats | College Basketball

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές Χάποελ Ολόν
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Κολοράντο 14ερς
Κατηγορία:Πάουερ φόργουορντ